Návrh

Zákon

z ...............2005,

ktorým sa mení a dopĺňa zákon č. 175/1999 Z. z. o niektorých opatreniach týkajúcich sa prípravy významných investícií a o doplnení niektorých zákonov 
v znení neskorších predpisov 

Národná rada Slovenskej republiky sa uzniesla na tomto zákone:

Čl. I

Zákon č. 175/1999 Z. z. o niektorých opatreniach týkajúcich sa prípravy významných investícií a o doplnení niektorých zákonov v znení zákona č. 133/2004 Z. z. a zákona č. 542/2004 Z. z. sa mení a dopĺňa takto:

1. V § 1 odsek 2 sa za slovo „výrobu“ vkladajú slová „alebo logistické zabezpečenie, výskum a vývoj“.

2. V § 1 ods. 2 písmeno b) znie:
    „b) je národohospodársky významná a“.

3. V § 1 ods. 3 písmeno b) znie:
    „b) je národohospodársky významná a“.

4. V § 1 odsek 4 znie:

	„(4) Ak investícia bude realizovaná na území  okresu,1 v ktorom je miera evidovanej nezamestnanosti najmenej 15% podľa údajov zverejňovaných Ústredím práce, sociálnych vecí a rodiny Slovenskej republiky k poslednému dňu kalendárneho polroka predchádzajúceho kalendárnemu polroku, v ktorom bola predložená žiadosť,  suma uvedená v ods. 2 písm. a) sa znižuje na polovicu.“.

Čl. II
Zákon č. 193/2001 Z. z. o podpore na zriadenie priemyselných parkov a o doplnení zákona Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov v znení zákona č. 156/2003 Z. z. a zákona č. 542/2004 Z. z. sa mení takto:
1. V § 4 ods. 5 sa slová „štatistických údajov Štatistického úradu Slovenskej republiky“ nahrádzajú slovami „údajov Ústredia práce, sociálnych vecí a rodiny Slovenskej republiky“.
2. V § 5 ods. 4 sa slová „štatistických údajov Štatistického úradu Slovenskej republiky“ nahrádzajú slovami „údajov Ústredia práce, sociálnych vecí a rodiny Slovenskej republiky“.

Čl. III
Tento zákon nadobúda účinnosť 1. septembra 2005.